CELEX: 32011D0091
Language: ro
Date: 2011-02-10 00:00:00
Title: 2011/91/UE: Decizia Comisiei din 10 februarie 2011 de autorizare a unui laborator din Republica Coreea pentru efectuarea de teste serologice de control al eficacității vaccinurilor antirabice [notificată cu numărul C(2011) 656]  Text cu relevanță pentru SEE

11.2.2011   
            
            
               RO
            
            
               Jurnalul Oficial al Uniunii Europene
            
            
               L 37/18
            
         DECIZIA COMISIEI
   din 10 februarie 2011
   de autorizare a unui laborator din Republica Coreea pentru efectuarea de teste serologice de control al eficacității vaccinurilor antirabice
   [notificată cu numărul C(2011) 656]
   (Text cu relevanță pentru SEE)
   (2011/91/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
   întrucât:
   
               (1)
            
            
               Decizia 2000/258/CE desemnează laboratorul din cadrul Agence nationale de sécurité sanitaire de l’alimentation, de l’environnement et du travail (ANSES) din Nancy (denumită anterior Agence française de sécurité sanitaire des aliments, AFSSA) ca fiind institutul specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice. Decizia respectivă stabilește, de asemenea, responsabilitățile laboratorului în cauză.
            
         
               (2)
            
            
               ANSES Nancy trebuie, în special, să evalueze laboratoarele statelor membre și ale țărilor terțe pentru a hotărî dacă acestea pot fi autorizate sau nu pentru efectuarea de teste serologice de control al eficacității vaccinurilor antirabice.
            
         
               (3)
            
            
               Autoritatea competentă din Coreea de Sud a înaintat o cerere de aprobare a unui laborator din țara terță respectivă pentru efectuarea de astfel de teste serologice.
            
         
               (4)
            
            
               La 6 septembrie 2010, ANSES Nancy a efectuat o evaluare a laboratorului în cauză și a furnizat Comisiei un raport favorabil referitor la evaluarea respectivă.
            
         
               (5)
            
            
               Prin urmare, laboratorul în cauză ar trebui să fie autorizat să efectueze teste serologice de control al eficacității vaccinurilor antirabice la câini, pisici și dihori domestici.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În conformitate cu articolul 3 alineatul (2) din Decizia 2000/258/CE, următorul laborator este autorizat să efectueze teste serologice de control al eficacității vaccinurilor antirabice la câini, pisici și dihori domestici:
   
               Komipharm International Co. LTD
            
         
               1236-6 Jeoungwang-dong
            
         
               420-450 Siheung-si, Gyeonggi-do
            
         
               Coreea de Sud.
            
         Articolul 2
   Prezenta decizie se aplică începând cu 1 martie 2011.
   Articolul 3
   Prezenta decizie se adresează statelor membre.
   
      Adoptată la Bruxelles, 10 februarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 79, 30.3.2000, p. 40.